María del Rosario Álvarez Martínez

María del Rosario Álvarez Martínez (San Cristóbal de la Laguna , 1949ko martxoaren 5a – ) kanariar musikologoa, piano-jotzailea eta artearen historialaria da. Gainera, Espainiako Musikaren Historiako katedradun lehen emakumea da, Kanarietako musika ondarearen eta musika ikonografiaren ikerketan aitzindaria.

 Biografia 
María del Rosario Álvarez Martínezek Santa Cruz Tenerifekoan egin zituen lehen urteetako ikasketak. Ikasle aparta izan zen eta Batxilergoan ohorezko 23 matrikula lortu zituen. Txikitatik musikaz inguratuta egon zen familia giroan. Bere bi amonak pianoa jotzen zuten, piano alemanaren ondoan haietariko batengandik heredatu zuen pasioa.

Geografia eta Historian lizentziatu zen La Lagunako Unibertsitatean (ULL). Txikitatik, oinarrizko hezkuntza eta Kanarietako Goi Mailako Musika Kontserbatorioko prestakuntza uztartu zituen. Lizentziatura bukatutakoan Madrilera joan zen musika ikasketekin jarraitzera. Musikako Goi Mailako ikasketak egin zituen eta Unibertsitate Konplutentsean doktoratu zen.

 Ibilbidea 
1977an Madriletik itzuli zenetik, irakaskuntza-lan ofizialari ekin zion, bai Tenerifeko Goi Mailako Musika Kontserbatorioan, non 7 urtez “Estetika, Musikaren, Kulturaren eta Artearen Historia” irakatsi baitzuen, bai La Lagunako Unibertsitateko Artearen Historia Sailean, 1971-72 ikasturtean irakasle laguntzaile. Ordutik, eta 2016an erretiroa hartu zuen arte, unibertsitateko karrera luzea jarraitu zuen, 1990ean Musikaren Historiako Katedra lortuz amaitu zuena.

Irakaskuntza eta ikerketa lanetan, ondarea berreskuratzearen eta musika zabaltzearen aldeko apustua egin du. Bere argitalpenak lau arlotan oinarritu dira nagusiki: Erdi Aroko Espainiako, Europako, Asiako eta Amerikako musika-organologia eta ikonografia; Errenazimentua eta Barrokoa; XVIII. mendeko penintsulako tekla-musika; Kanarietako organoak; eta Kanarietako artxipelagoko musika eta musikariak. Kanariar Uharteetako Ikasketa Institutuko kide osoa da 1983tik, eta Musikologia eta Etnomusikologia saileko presidentea 1985etik. Bere lan ugariak nazio eta nazioarte mailako aldizkari espezializatuetan argitaratu dira.

Musikologiako Espainiako Elkarteko (SEdeM) presidente izan zen 1999 eta 2006 urteen artean, eta lan handia egin zuen bertan: bere argitalpenen katalogoa handitu zuen, Musikologia Saria berriro bultzatu zuen, diskografia sail bat sortu zuen eta nazioarteko bi kongresu (Bartzelona eta Oviedo) eta hiru sinposio (Alacant, Bartzelona eta Madril) antolatu zituen.

1996 eta 2017 artean, ikerketa lan ugari egin zituen Lothar Siemens musikologoarekin batera Kanarietako musikari buruz, eta horien artean "RALS proiektua" nabarmentzen da, helburua kanariar musika ondare kultua berreskuratzea izanik, bai ikerketa musikologikoaren bidez, bai musikagile bizi eta argitaragabeen estreinaldiaren bidez.

2019an organogileak trebatzeko eskola bat sortzea bultzatu zuen, instrumentu horiek erabiltzen jarraitu ahal izateko, bakarren bat zuten parrokietan.

2021eko irailaz geroztik, Arte Ederren Kanarietako Errege Akademiako (RACBA) presidentea da 2021etik 2025era bitarteko aldirako.Presidentetzara iristen den bigarren aldia da hau, 2009-2012 laurtekorako hautatua izan baitzen. Tarte horretan, Udalbatzak estatutu-araua erreformatzeari ekin zion.

 Lanak 
Kanarietako folklorean aditua da, eta gai horrekiko duen interes handia Erdi Aroko musika-tresnei buruzko tesian islatzen da, arte plastikoen bidez. Horrekin kalifikazio gorena lortu zuen eta 1981ean Musikologia Sari Nazionala jaso zuen.

Hainbat argitalpen egin ditu musika-organologia eta ikonografiari buruz, dibulgazio-argitalpenak egin ditu, eta Kanarietako eta Espainiako soinu-ondarea berreskuratzen  ere aritu da.

Aldi berean, erakusketen komisario izan da, biltzarrak eta disko-edizioak kudeatu ditu, eta kontzertu-zikloak ere antolatu ditu.

 Sariak eta aintzatespenak 
Sari nagusiak:

 1982ko Musikologiako Sari Nazionala, Espainiako Musikologia Elkarteak emandakoa, Kultura Ministerioko Musika eta Antzerki Zuzendaritza Nagusiaren babesarekin, “Musika-tresnak Espainiako plastikan Erdi Aroan: kordofonoak” doktore-tesiagatik.
 Arte Ederren Kanarietako Errege Akademiako (RACBA) akademiako kide oso, 1984ko ekainaren 15etik. 1985eko abenduaren 5ean egin zuen sarrera.
 La Lagunako La Paz Orfeoiak 1997an emandako kanariar emakumea izendapena.
 Kanarietako Urrezko Domina, 2005.
 Espainiako Musikologia Elkarteko Ohorezko Bazkidea, 2014.
 Kanarietako Arte Ederren Errege Akademiako (RACBA) ohorezko akademikoa 2017tik.
 Tenerifeko Santa Cruz hiriko Urrezko Domina, 2018.
 Ondare Historikoaren Kanarietako Saria, 2021.
 Tenerifeko Arte Ederren Zirkulua Saria 2021.
 Tenerifeko Kabildoaren Urrezko Domina 2023.

 Erreferentziak 

 Kanpo estekak 
Kategoria:Kanariarrak
Kategoria:Emakume historialariak

Kategoria:Musikologoak
Kategoria:Katedradunak